cyanic-selkie/wikianc huggingface dataset:
Ալեքսանդր Թամանեանի Անուան Ազգային Ճարտարապետութեան Թանգարան-Հիմնարկ
Ալեքսանդր Թամանեանի անուան ճարտարապետութեան ազգային թանգարան-հիմնարկ, հիմնուած է ՀՀ կառավարութեան որոշմամբ 1990-ին իբրեւ «Ճարտարապետութեան ազգային թանգարան-հիմնարկ»՝ հիմնադիր տնօրէն, ճարտարապետութեան դոկտոր, փրոֆեսոր Աշոտ Հայկազուն Գրիգորեան։ ՀՀ կառավարութեան 31 Մարտ 2016-ի N 350-Ն որոշմամբ «Ճարտարապետութեան ազգային թանգարան-հիմնարկ» պետական ոչ առեւտրային կազմակերպութիւնը վերանուանուած է «Ալեքսանդր Թամանեանի անուան ճարտարապետութեան ազգային թանգարան-հիմնարկ» պետական ոչ առեւտրային կազմակերպութեան :
Գործունէութիւն
Իր տեսակի մէջ ինքնատիպ գիտա-մշակութային հաստատութիւն է, ուր կը հաւաքուին ճարտարապետութեան, քաղաքաշինութեան եւ շինարուեստի պատմութեան, տեսութեան եւ գործնականին վերաբերող տարաբնոյթ նիւթեր։ Թանգարանի գործունէութեան առանձին մաս են Հայաստանի եւ արտերկրի մէջ ստեղծագործած եւ ստեղծագործող հայ ճարտարապետներու եւ շինարար-ճարտարագէտներու գործունէութիւնը ներկայացնող բազմաբնոյթ նիւթերը։ Թանգարանին մէջ հաւաքուած նիւթերը ուսումնասիրուելէ ետք կը գրանցուին եւ կ՚առնուին պետական պահպանութեան ներքոյ։
Թանգարանը գիտա-հետազօտական մշակութային հաստատութիւն է եւ կը զբաղուի գիտական, հրատարակչական, գիտա-մեթոդական գործունէութեամբ, կը կազմակերպէ ցուցահանդէսներ (նաեւ արտերկրի մէջ, կը մասնակցի հանրապետութեան գիտա-մշակութային եւ ուսումնական ծրագրերու զարգացման գործընթացին։ Թանգարանը, գիտական եւ ստեղծագործական կապեր հաստատելով, կը համագործակցի ինչպէս հանրապետութեան, այդպէս ալ արտերկրի նմանատիպ մշակութային կեդրոններու, թանգարաններու, գիտա-ուսումնական հիմնարկներու եւ անհատ ճարտարապետներու հետ։
Թանգարանի լրիւ անուանումն է «Ճարտարապետութեան ազգային թանգարան-հիմնարկ» պետական ոչ առեւտրային կազմակերպութիւն (ՊՈԱԿ), կրճատ՝ ՃԱԹԻ։ Թանգարանը ունի իր տարբերանշանը (հեղինակ՝ Հ. Սամուէլեան)։
Ցուցադրութիւն
Թանգարանի ֆոնդարանին մէջ կը պահպանուին աւելի քան 6830 անուն արխիւային նիւթեր, ֆոնդերէն կարելի է օգտուիլ ամէն օր 11.00-16.00-ին, բացի Երկուշաբթի, Շաբաթ եւ Կիրակի օրերէն։ Ֆոնդային նիւթերէն պատճէններու տրամադրումը վճարովի է։
Թանգարանի գրադարանին մէջ ամբարուած է 2800 անուն գրականութիւն։ Գրականութեան սպասարկումը կը կատարուի տեղը, պահանջուող նիւթի պատճէնահանման, ֆոտոլուսանկարման եւ այլ ծառայութիւնները վճարովի են։
Միջոցառումներ
Թանգարանին մէջ կը կազմակերպուին ինչպէս անհատական, այդպէս ալ խմբակային ցուցահանդէսներ (գեղանկարչական, գրաֆիկական, ճարտարապետական եւ այլն), մրցոյթներ, շնորհանդէսներ, սեմինարներ, դասախօսութիւններ, գիտաժողովներ։ Թանգարանին մէջ կը կազմակերպուին նաեւ շրջիկ ցուցահանդէսներ։
Վերջին տարիներու ընթացքին հայ ճարտարապետութեան նուիրուած ցուցահանդէսներ կազմակերպուած են Գիւմրիի, Գորիսի, Գաւառի, Ալաւերդիի, Արտաշատի, Վանաձորի, Արցախի մէջ։ Ցուցահանդէսներ կազմակերպուած են նաեւ Իտալիոյ, Ֆրանսայի, Պուլկարիոյ, Փորթուկալի, Յունաստանի, Քանատայի, Ռուսիաի մէջ։
Ցուցադրութիւններ
1996-էն սկսած Հայաստանի ճարատարապետութեան ազգային թանգարան-հիմնարկը Իտալիոյ Վենետիկ քաղաքին մէջ կազմակերպուող «Վենետիկեան ճարտարապետական պիեննալէ» ցուցահանդէսներուն կը մասնակցի՝ ներկայացնելով հայ ճարտարապետներուն եւ հայ ճարտարապետութիւնը
Հասցէ
Թանգարանը կը գտնուի Երեւանի կեդրոնo՝ Կառավարական 3-րդ շէնքին մէջ։
Իգնա Սարըասլան
Իգնա Սարըասլան, հայ բանաստեղծ, բանասէր եւ բժիշկ։
Կենսագրութիւն
Ծնած է Պոլիս։ Նախնական կրթութիւնը ստացած է Գատըգիւղի Արամեան-Ունճեան վարժարանի մանկապարտէզը։ Միջնակարգի եւ լիսէի իր ուսումը կը ստանայ Սեն Ժոզեֆ ֆրանսական վարժարանին մէջ (աւարտած՝ 1963-ին) ։ 1969-ին Պոլսոյ համալսարանի «Ճերրահ-Փաշա» բժշկական համալսարանէն վկայուած է որպէս՝ վիրաբոյժ։
Գրական կեանք
Սկսած է գրել 14 տարեկանին։ Աշխատակցած է Պոլսահայ մամուլին, տալով քերթուածներ, գրական յօդուածներ եւ թարգմանութիւններ։
Ունի տեսակցութիւններու շարք մը, կատարուած Ս. Պապին, Աննա Ասլանի, եւ բազմաթիւ երաժիշտ ու բանաստեղծ՝ երեւելի դէմքերու հետ։
Իր բանաստեղծութիւնները թարգմանուած են զանազան լեզուներու եւ հրատարակուած՝ բազմաթիւ երկիրներու մէջ։ Իր թրքերէն քերթուածները, որոնք հրատարակուած են Թուրք գրական պարբերաթերթերու մէջ, եւ սփռուած Թուրքիոյ ձայնասփիւռներէն, տեղ կը գրաւեն անթոլոժիներու եւ Թուրք լեզուի ու գրականութեան դասագիրքերու մէջ։
1962-ին շահած է Սարգիս Պօղոսեան բանաստեղծութեան մրցանակը։ Իսկ 1973-ին արժանացաւ ՀԲԸՄ Ալեք Մանուկեան Հիմնարկի գրական բաժնի Ա. մրցանակին, իր «Լօ»ն, իբր առաջին հատորը «Սփիւռքահայ գրականութիւն» տարեգիրքերուն։
Ինգա Սարըասլան 1990-ին հրատարակեց իր ուսումնասիրած մէկ գործը՝ գեղատիպ հատորով մը, որ կը կրէ հետեւեալ խորագիրը.«Յիսնամեայ Յուշամատեան Ս. Թագաւոր Երգչախումբի» (1938-1988)։
Բանաստեղծական հատորներն են՝ «Լօ» (1974, որ կ'արժանանայ ՀԲԸՄ Ալեք Մանուկեան առաջին գրական մրցանակին, վերահրատարակուած՝ 1985-ին Երեւանի մէջ, որպէս՝ «Սփիւռքահայ Գրականութիւն» տարեգիրքերու առաջին հատոր), «Քառասմբակ Սէրերով» (1994, Հայկաշէն Ուզունեան գրական մրցանակ), «Սիրոյ Գոյնը» (1998)։
Բանաստեղծութիւնները թարգմանուած են տարբեր լեզուներով։ Ունի գրական–հրապարակագրական վաստակ, նաեւ թարգմանութիւններ։
Բանաստեղծութիւններով, գրական-գեղարուեստական ուսումնասիրութիւններով, վերլուծումներով, բանասիրական բնոյթի ուսումնասիրութիւններով աշխատակցած է պոլսահայ մամլոյ հետ («Սրբուհի Տիւսաբի Հետքերուն Վրայ», «Մարմարա», 2006)։
Առաջին եւ միակ հայագիր հեղինակն է, որ ընտրուած է Թուրքիոյ գրողներու միութեան անդամ, ինչպէս եւ Համաշխարհային Գրողներու Միութեան Պատուոյ Խորհուրդի Անդամ։
Ծանօթագրութիւններ
Ստորոգութիւն:1945 ծնունդներ Ստորոգութիւն:Հայ բանաստեղծներ Ստորոգութիւն:Պոլիս ծնածներ Ստորոգութիւն:Պոլիս մահացածներ Ստորոգութիւն:Հայ բժիշկներ Ստորոգութիւն:Հայ բանասէրներ Ստորոգութիւն:12 Փետրուարի ծնածներ
Կիլէրմօ Տիազ
Կիլէրմօ Տիազ (Guillermo Díaz, ծնած` 22 Մարտ 1975) Ամերիկացի դերասան մըն է։ Հանրածանօթ է իր հետեւեալ ֆիլմերով՝ Half Baked (1998), 200 Cigarettes (1999) եւ Stonewall (1995)։ Այժմ ունի գլխաւոր դեր իբրեւ Հաք ABC կայանի քաղաքական տրամա Գայթակղութիւն (Scandal) հեռուստաշարին մէջ։
Տիազ ունեցաւ է հիւր դերակատարութիւններ տարբեր հեռուստաշարներու մէջ, ինչպէս՝ Chappelle's Show, Law & Order, Weeds, ER, եւ Girls.
Մանկութիւն եւ Գործի Ասպարէզ
Տիազ ծնած է Նիւ Ճըրզի, Քուպացի ծնողքէ, եւ ապրած է Մանհաթըն : 1994-ին ունեցաւ իր առաջին դերը իբրեւ Սփայք՝ Պօազ Եաքինի ֆիլմ Fresh-ի մէջ : Այդ կէտէն ետք ան սկսաւ աշխատիլ Party Girl ֆիլմի վրայ իբրեւ Լէօ, Փարքըր Փօզիի սենեկակից։ Իր յաջորդ դերը եղաւ իբրեւ միասերական Լա Միրանտա Նայճըլ Ֆինչի Stonewall ֆիլմին մէջ : 1996-ին, Տիազ աշխատեցաւ բեմադրիչ Ճիմ Մքքէյի հետ Girls' Town ֆիլմի վրայ իբրեւ ՏԻլընի կերպար, որմէ ետք ալ ան երեւցաւ I'm Not Rappaport ֆիլմին մէջ :
Ծանօթագրութիւններ
Ստորոգութիւն:1975 ծնունդներ Ստորոգութիւն:22 Մարտի ծնածներ Ստորոգութիւն:Ամերիկացի դերասաններ
17 Փետրուար
Տօներ
Ստորոգութիւն:Փետրուար
Րաֆֆի
Կենսագրութիւն
Աւազանի անունով Յակոբ Մելիք Յակոբեան՝ ծնած է 1835-ին, Սալմաստ գաւառի Փայաջուկ գիւղը (ներկայիս Պարսկաստան), հարուստ եւ ազնուական ընտանիքի յարկին տակ։ Հայրը՝ Մելիք Միրզան 13 զաւակներ ունէր։ Րաֆֆի իր նախնական կրթութիւնը ստացած է գիւղի ծխական ուսումնարանին մէջ, ուր տիրող կրօնական խստութեան եւ խաւարամտութեան տէր-թոդիկեան մթնոլորտին դէմ մանուկ տարիքէն կը ծառանայ Րաֆֆի՝ իր կեանքի իտէալը դարձնելով հայոց նորահաս սերունդներու հոգեմտաւոր լուսաւորութեան մեծ գործը։
Վիպասանը
Րաֆֆի Հայ վիպագրական ճառագայթումին արժանաւոր առաքեալն է։ Ժթ. դարու վերջը Հայկական Յեղափոխութեան ֆետայական մեծ պոռթկումը ներշնչման իր վարար աղբիւրը կը գտնէ Րաֆֆիի կերտած «Խենթ» հերոսներուն ու «Կայծեր» շնչաւորող գաղափարներուն մէջ։ Օտարի լուծին տակ ճնշուած, հարստահարուած եւ զգետնուած հայութեան առջեւ Րաֆֆի կը բանայ «Խաչագողի յիշատակարանը», որպէսզի գերագոյն սրբութեան՝ ազատութեան ու արդարութեան բագինին մարդու գերագոյնը զոհաբերելու գաղափարապաշտութեան դասերը սորվեցնէ հայոց գալիք սերունդներուն։ Հայոց բնաշխարհին, շինական հայու բարոյական վեհութեան եւ հայոց պատմութեան դիւցազնական խոյանքներուն անխոնջ ունկնդիրն ու անյագ ուսանողը կ'ըլլայ ան, որ իր ամբարած գիտութիւնն ու իմաստութիւնը, իր ստեղծագործ տաղանդին ուժով, անսակարկ կը բաշխէ հայոց նորահաս սերունդներուն։ Հայոց Աշխարհի իր խոր ճանաչողութեամբ՝ Րաֆֆի տէր կը կանգնի ազգային դաստիարակի իր մեծ առաքելութեան։ Կը սորվեցնէ, որ՝
Րաֆֆիի ցասումով կը դատապարտէ ստրկութեան համակերպելու ազգային մեր տկարութիւնը։ Կը դատապարտէ մանաւանդ այլասերումը Հայու աստուածավախութեան եւ քրիստոնէական հաւատքին։ Այլասերում՝ որուն հետեւանքով հայոց եկեղեցին եւ անոր սպասարկուները կը դառնան ծառայամիտ պաշտօնեաները կայսեր, սուլթանի, խանի կամ ցարի բռնակալութեանց։ Այլասերում՝ որուն հետեւանքով եկեղեցիներով ու վանքերով կը ծածկուի Հայոց Աշխարհը եւ կ'աւերուին մեր բերդերն ու ամրոցները, որոնք միակ ապաւէնն ու երաշխիքը պիտի ըլլային ազգային մեր մարտունակութեան պահպանումին ու ջրդեղումին։
Րաֆֆիի պատգամներէն
Հայոց Աշխարհի իր խոր ճանաչողութեամբ Րաֆֆի կը հունաւորէ ազգային դաստիարակի իր սրբազան առաքելութիւնը՝ լուսաւորելով գերութեան անտանելի խաւարին մէջ հայոց անվեհեր պայքարն ու անշեղ երթը դէպի աղբիւրը լոյսին՝ դէպի ազգի ազատութիւն եւ հայրենիքի անկախութիւն՝
Չօպանեան Րաֆֆիի մասին
Չօպանեան շատ բարձր կը գնահատէ Րաֆֆիի գործին ազատատենչ ու մարտասէր ոգին, ներշնչման ու ոգեւորման հզօր ուժը եւ վերջինիս՝ սերունդներու վրայ ձգած մեծ ազդեցութիւնը: Րաֆֆիի արուեստին իւրայատկութիւնները նկատի ունենալով, Չօպանեան զինք կ'արժանացնէ «Հայոց «ազգային վիպասան» բարձրագոյն տիտղոսին :
Արտաքին յղումներ
Ստորոգութիւն:1837 ծնունդներ Ստորոգութիւն:1888 մահեր Ստորոգութիւն:Հայ գրողներ Ստորոգութիւն:Հայ վիպասաններ Ստորոգութիւն:Սալմաստ ծնածներ Ստորոգութիւն:Թիֆլիս մահացածներ Ստորոգութիւն:Հայ հասարակական գործիչներ Ստորոգութիւն:6 Մայիսի մահացածներ
Ֆեռնան Քոնթանտէն
Ֆեռնան Քոնթանտէն (Fernand Joseph Désiré Contandin, 8 Մայիս 1903, Մարսիլիա - 26 Փետրուար 1971, Փարիզ ), մականուանեալ Ֆեռնանտէլ, ֆրանսացի դերասան, երգիծաբան, երգիչ եւ բեմադրիչ։
Երգասրահներէն կտրուկ իր վերելքը կատարած՝ ան դարձաւ ֆրանսական շարժարուեստի խոշորագոյն աստղը, որու վրայ սեւեռուած էին աւելի քան 200 միլիոն դիտողի նայուածքները։
Սիրուած երգիչ՝ Ֆեռնանտէլ ձայնագրած է բազմաթիւ նուագասալեր։
Իր համբաւը զօրավար տը Կօլին 1968-ին վկայել կու տայ, որ Ֆեռնանտէլ ամէնէն ճանչցուած ֆրանսացին է իրմէ ետք։ Երգիծաբան Մարսէլ Փանըօլ իր կարգին զինք կը սեպէ դարուն ամէնէն խոշոր եւ սխրալի դերասաններէն, որ միայն Չարլի Չափլինին կրնայ բաղդատուիլ։
Երիտասարդութիւն
Ֆեռնան Ժոզէֆ Տեզիրէ Քոնթանտէն ծնած է Մարսիլիա։ Հայրը՝ Տընի Քոնթանտէն տոմարակալ եղած է սակայն ատոր զուգահեռ երգիծաբան երգիչ։ Մայրը՝ Տէզիրէ Պէտուէն, եղած է նոյնպէս սիրող դերասանուհի։
Ծնողքն է որ կանուխէն յայտնաբերած էին զաւկին դերասանական շնորհը։
Շուտով պատանի Ֆեռնանը դեռատի երգիչներու մրցոյթին առաջին մրցանակը կը շահի։
Վարժարանէն ելած՝ խոնարհ եւ առաւել դիպուածաւ գտած գործերու գլուխը կ'անցնի՝ ոչ մէկ տեղ տեւապէս մնալով եւ յաճախակի ճամբուելով։
Փարիզեան Տարիները
1928-ի վերջաւորութեան Ֆեռնանտէլ առաջին իր ելոյթները կ'ունենայ Փարիզի մէջ։ Անոնցմէ մէկը, որ նաեւ խօսք ու զրոյցէն եւ պարէն կազմուած է, կը հիացնէ բեմադրիչ Մարք Ալէկրէ, որ Ֆեռնանտէլին դեր մը կ'առաջարկէ Սաշա Կիթրիի հետ մէկտեղ ստեղծելիք Ճերմակը եւ Սեւը շարժապատկերին մէջ։
1930-ին է որ Ֆեռնանտէլ կը նետուի շարժարուեստի ասպարէզը։
1932-ին աւելի կարեւոր դեր մը կը ստանձնէ Տիկին Հիւսոնի Վարդաստան երիզին մէջ, որ բեմադրուած է Կի տը Մօփասանի նորավէպի մը հիման վրայ։
Շարժապատկերները
Շարժապատկերի դերասանի իր փառքը կը շողայ մանաւանդ Մարսէլ Փանըօլի երիզներու մէջ. Անժէլ (1934), Վերանուաճում (1937), Լը Շփունց (1938), Ջրհօր Փորողի Աղջիկը (1940), աւելի ուշ՝ Թոփազը (1951).
Շարժապատկերի շլացնող յաջողութիւնը արգելք չի յարուցաներ երգիչի իր գործունէութեան։ Ֆեռնանտէլ կը մասնակցի երաժշտական բազմաթիւ կատակերգութեանց, որոնցմէ շատերը շարժապատկերի վերածուած էին այնուհետեւ։ 1937-ին կը հրապարակէ առաջին իր յուշագրութիւններն ու թերթօնները, զորս տպագրող համայնավար օրաթերթ «Ce soir» ձեռքէ ձեռք կը խլուէր։
1939 զօրակոչի կ'ենթարկուի Գերմանիոյ դէմ հռչակուած պատերազմին պատճառով եւ զինուորութիւնը Մարսիլիոյ մէջ կը կատարէ։ Շուտով սակայն կ'արձակուի, երբ կը ստորագրուի զինադադարը։
Այդ միջոցին է, որ կը ձայնագրէ հռչակաւոր դարձած հայրենասիրական իր Ֆրանսին երգը, որ մարտահրաւէր կը նետէ գերման քարոզչութեան։ 1940-ականներուն նկարահանուած իր շարժապատկերները, որոնցմէ երկուքը՝ Սեմփլէ (1942) եւ Ատրիէն (1943) Ֆեռնանտէլ անձամբ կը բեմադրէ, անըմբռնելիօրէն մաս կը կազմեն «Continental-Films» ընկերութեան արտադրութեան, ընկերութիւն մը, որ գերման ներդրումներով կը սնանի։
Ինչպէս Գրաւումի շրջանի կարգ մը արուեստագէտները ելոյթ կ'ունենայ թէ՛ ազատ, թէ՛ գերման բանակի գրաւած շրջաններու մէջ։
Տոն Քամիլլօ
1950-ականներուն Ֆեռնանտէլի աստղը կրկին կը շողայ Կարմիր Իջեւանատունը (1951) եւ Ալի Պապա եւ Քառասուն Աւազակները (1954), ինչպէս նաեւ Կովը եւ Բանտարկեալը երիզներու մէջ։ Վերջինս բեմադրուած է հայազգի Անրի Վերնոյի ձեռքով 1959-ին։
Թէյլըր Սուիֆթ
Թէյլըր Սուիֆթ (Taylor Alison Swift, ծնած՝ 13 Դեկտեմբեր 1989-ին, Փենսիլվանիա, ԱՄՆ), ամերիկացի երգչուհի, երգահան եւ դերասանուհի։
Ֆեռնան Քոնթանտէն
Տոն Քամիլլօ
Սաշա Կիթրիի գործի մը վրայ հիմնուած Ատեմար կամ Բախտի Խաղալիք շարժապատկերը /1951/ կը բեմադրէ Ֆեռնանտէլ անձամբ։
Թէյլըր Սուիֆթ
Ստացած է բազմաթիւ մրցանակներ, որոնցմէ են՝ 10 «Կրեմմ»ի մրցանակը, 19 Ամերիկեան երաժշտական մրցանակը եւ 22 «Պիլպորտ միւզիք» մրցանակը (Billboard Music Award)։ Յունիս 2011-ին ինք եւ Կէրի Անտըրուուտ միակ գեղջկական ոճի կատարողներն էին, որոնք ընդգրկուած էին «Ռոլինկ սթոն» («Rolling Stone») ամսագիրի «(Քուինս օֆ փոփ») «Queens of Pop» ցանկին մէջ։ Իր երաժշտական աշխատանքի ընթացքին Թէյլըր վաճառած է 40 միլիոն ալպոմի եւ 130 միլիոն մեներգներու օրինակներ ամբողջ աշխարհի տարածքին։
Մանկութիւն
Թէյլըր ծնած է 13 Դեկտեմբեր 1989-ին, Փենսիլվանիա։ Անտրիա եւ Սքոթ Սուիֆթ ընտանիքին անդրանիկ երեխան էր ան։ 10 տարեկանէն Թէյլըր կը սկսի կիթառ նուագել, կը յօրինէ իր առաջին երգերը, եւ կը մասնակցի շարք մը մրցոյթներու ու փառատօններու։
Թռչուններու Քարայրը
Նկարագրութիւն
Թռչուններու Քարայրը կը գտնուի M2 մայրուղիի` Նորավանքի կիրճի մուտքին, գետափնեայ ճաշարաններու ետին գտնուող ժայռի մէջ (դէպի կիրճ թեքուող աջ կողմը)։ Քարայրը նեղ անցուղիներով իրարու միացած քարայրներու շղթայ մըն է։ Ժայռի վերի պատերուն վրայ ունի քանի մը փոքր խորշեր։
Թէյլըր Սուիֆթ
Ասպարէզ
Թէյլըրի ասպարէզը կը սկսի Օգոստոս 2006-ին, երբ իր «Tim Mc Graw» երգի թեկնածութիւնը կ'առաջարկէ ։ 24 Հոկտեմբեր 2006-ին լոյս կը տեսնէ իր ալպոմը, որ կը կոչուի «Taylor Swift» ։
Թռչուններու Քարայրը
Նկարագրութիւն
Նորավանքի թռչուններու քարայրը, շնորհիւ իր ինքնատիպ ու կայուն կլիմային, յարմար նկատուած է սննդամթերքի արտադրութեան եւ պահեստաւորումի համար ։
Ֆեռնան Քոնթանտէն
Տոն Քամիլլօ
Սակայն իր փառքին պսակը կը մնայ Տոն Քամիլլօ հատուածաշարը՝ Ճովանինօ Կուարեսքիի վիպակերէն ներշնչուած։ Իտալական փոքր գիւղին քահանային եւ համայնավար գիւղապետին արտաքնապէս քօղարկուած, սակայն ներքուստ՝ կատաղի մրցակցութիւնը դիտողներու ուշադրութիւնը կը սեւեռէ Պաղ պատերազմի այդ տարիներուն։
Թէյլըր Սուիֆթ
Ասպարէզ
16 Հոկտեմբեր 2007-ին լոյս կը տեսնէ «Sounds of the Season։ The Taylor Swift Holiday Collection» ձայնասկաւառակը, որու կը յաջորդէ 2008-ին հրատարակուած «Beautiful Eyes» փոքր ալպոմը ։ 2008-ին «Կրեմմ»ի մրցանակաբաշխութեան Թէյլըր «Լաւագոյն նոր կատարող» անուանացանկին մէջ կ'անցնի եւ կ'արժանանայ Էմի Ուայնհաուս մրցանակին ։ 11 Նոյեմբեր 2007-ին կը հրատարակուի «Fearless» կոչուող անոր յաջորդ աշխատանոցային ալպոմը:, կը գրաւէ առաջին հորիզոնականը Billboard 200 ցանկին մէջ։ Ալպոմին հրապարակման առաջին շաբաթէն կը ծախուի 592.000 օրինակ ։
2009-ին «You Belong With Me» երգի տեսահոլովակին համար ան կ'արժանանայ «Կնոջ լաւագոյն տեսահոլովակ» մրցանակին MTV երաժշտական տեսահոլովակի մրցանակաբաշխութեան ընթացքին: ։ 6 Յունուար 2010 -ին People Choice Awards մրցանակաբաշխութեան ընթացքին Թէյլըր կ'արժանանայ «Տարուան երգչուհի» մրցանակին, իսկ յաջորդ տարին՝ Ամերիկեան երաժշտական մրցանակաբաշխութեան ընթացքին կ'արժանանայ «Տարուան լաւագոյն կատարող» անուանումին։
Թռչուններու Քարայրը
Պեղումներ
Պեղումներու ընթացքին Քարայրէն ի յայտ եկաւ էնէոլիթեան դարաշրջանի գինեգործութեան վկայութիւններ, որոնք եթէ հաստատուին, քարայրը կը դառնայ աշխարհին յայտնի գինիի խմորումի ամենավաղ շրջանի վայրերէն մէկը (Ք․ա. 4200–3800 թուական)։
Ֆեռնան Քոնթանտէն
Տոն Քամիլլօ
Հատուածաշարը վեց երիզէ բաղկացած է. Տոն Քամիլլոյի Պզտիկ Աշխարհը (1951), Տոն Քամիլլոյի Վերադարձը (1953), Տոն Քամիլլոյի Մեծ Կռիւը (1955), Տոն Քամիլլօ Եպիսկոպոս (1961), Տոն Քամիլլօ Ռուսիոյ մէջ (1965) եւ վերջապէս Տոն Քամիլլօ եւ Մրցակիցները, որ 1970-ին սկսած՝ Ֆեռնանտէլ չ'ամբողջացներ վերահաս խլիրդին պատճառաւ ։
Թռչուններու Քարայրը
Վտանգներ
Թռչուններու քարայրին հիմնական վտանգը մարդոց անուշադիր գործունէութիւնն է։ Այցելուները մեծ վնաս հասցուցած են քարայրի ներսի պատերը նկարելով, կոտրելով կամ իրենց հետ տանելով քարէ աշխատանքներէն հատուածներ։
Ապու Պաքր Ալ Պաղտատի
Ապու Պաքր Ալ Պաղտատի (أبو بكر البغدادي, ծն.՝ Իպրահիմ Աուատ Իպրահիմ Ալ Պաղտատի إبراهيم عواد إبراهيم علي محمد البدري السامرائي, 28 Յուլիս, 1971, Սալատին մարզ, Իրաք  — 27 Հոկտեմբեր 2019, Իտլիպ, Սուրիա), ղեկավարն էր   Իրաքի եւ Արեւելքի Իսլամական Պետութեան, որ Սուննի իսլամական սալաֆի ժիհատականներու կազմակերպութիւն մըն է եւ կ'իշխէր Իրաքի եւ Սուրիոյ զանազան շրջաններու մէջ։ Միացեալ Ազգերու Կազմակերպութեան, ինչպէս նաեւ Եւրոպական Միութեան եւ այլ պետութիւններու կողմէ, անիկա կը նկատուէր ահաբեկչական կազմակերպութիւն: Յունիս 2014-ին, Մոսուլի մեծ մզկիթին մէջ ինքզինք կը յայտարարէ իբր Իսլամական Պետութեան խալիֆան։
Ըստ Տանըլտ Թրամփի կատարած յայտարարութեան, 27 Հոկտեմբեր 2019-ին, ամերիկեան «Տելթա Ֆորս»-ի Սուրիոյ Իտլիպի շրջանին մէջ կատարած Պարիշայի յարձակումին ժամանակ Պաղտատի ինքզինք եւ երեք երեխաներ անձնասպանական գօտիով սպաննած է:
31 Հոկտեմբեր 2019-ին, ՏԱՀԷՇ կը հաստատէ Պաղտատիի մահուան լուրը ու կազմակերպութեան ղեկավարութեան պաշտօնը կը ստանձնէ Ապու Իպրահիմ Ալ Հաշեմի Ալ Քուրաշի:
Անուններ
Ապու Պաքր Ալ Պաղտատի ծածկանունն է այն անձին, որ բազմաթիւ անուններ եւ ածականներ ունի իրեն առնչուած, ինչպէս՝ Ապու Տուա (أبو دعاء), Ալ Շապահ (ոգի) եւ Ապու Պաքր Ալ Պաղտատի Ալ Հուսէյնի Ալ Հաշիմի Ալ Քուրաշի (أبو بكر البغեادي الحسيني الهاشمي القرشي): Իր կողմնակիցներուն կողմէ ան ճանչցուած է Ամիր Ալ Մումինին (أمير المؤمنين, Հաւատացեալներու էմիրը), Խալիֆ Ապու Պաքր, Խալիֆ Ալ Պաղտատի, Խալիֆ Իպրահիմ (خَلِيفَةُ إِبْرَاهِيم) եւ Շէյխ Պաղտատի ածականով:
Ֆեռնան Քոնթանտէն
Տոն Քամիլլօ
1953-ին երբ դերասանը իր դստեր Ժանինի հետ Հռոմ կը գտնուի, Պիոս Է Պապը կը հրաւիրէ զիրենք՝ փափաքելով ճանչնալ «քրիստոնեայ աշխարհի՝ Պապէն ետք ամենէն ճանչցուած հոգեւորականին հետ»։ Ֆեռնանտէլի մոմէ արձանը հոգեւորականի սքեմով զետեղուած է Փարիզի Կրեւէն թանգարանի մէջ։
Ապու Պաքր Ալ Պաղտատի
Ապու
Ապու կը նշանակէ մէկու մը հայրը:
Ապու Պաքր
Կը կարծուի, որ Պաղտատի Ապու Պաքր անունը որդեգրած է հիմնուելով Ապու Ալ Քասեմ Մուհամետ Իպն Ապտալլահ Իպն Ապտ Մաթթալեպ Իպն Հաշեմ (أبو القاسم محمد ابن عبد الله ابن المطّالب ابن هاشم), որ կը փոխարինէր Մուհամետ մարգարէն, երբ ան անհանգիստ ըլլար, ըստ Սուննի իսլամական մշակոյթին:
Ֆեռնան Քոնթանտէն
Տոն Քամիլլօ
Ֆեռնանտէլի ձայնագրած Ալֆոնս Տօտէի երկերը նոյնպէս գնահատանք կը գտնեն Ֆրանսայի մէջ։
Ապու Պաքր Ալ Պաղտատի
Ծննդեան Անուն
Ամիր Ապու Պաքր Ալ Պաղտատիի ծննդեան անունը Իպրահիմ Աուատ Իպրահիմ Ալ Պատրի (إبراهيم عواد إبراهيم البدري) է:
Ֆեռնան Քոնթանտէն
Տոն Քամիլլօ
1963-ին Ժան Կապէնի հետ կը հիմնէ Կաֆեր արտադրիչ ընկերութիւնը, որու անունը կազմուած է երկուքին անունի վանկերէն։ Ընկերութեան անդրանիկ արտադրանքը կ'ըլլայ «Ժիլ Կրանժէի ապերախտ տարիքը» երիզը
Վախճանը
Ֆեռնանտէլ կը տառապէր խլիրդէ, սակայն ընտանիքը գաղտնի կը պահէր իր վիճակը մինչեւ վերջ։ Փետրուար 26 1971-ին հիւանդութենէն այլեւս սպառած դերասանը կը մահուան ամբողջովին մարմարաշէն իր յարկաբաժինի մէջ որ կը գտնուի 44 avenue Foch Փարիզի 19րդ թաղամասին մէջ։ Կը թաղուի Փասիի գերեզմանոցը ։
Ապու Պաքր Ալ Պաղտատի
Հեռանկար
Տը Տէյլի Թելեկրաֆ-ի հետ հարցազրոյցի մը ընթացքին, Պաղտատիի ժամանակակիցները զայն նկարագրած են որպէս ամչկոտ, չարտայայտուող, հաւատացեալ եւ բռնութենէ զգուշացող երիտասարդ մըն էր։ Մինչեւ 2004, աւելի քան տասնամեակ մը, ապրած է Թոպչիի մզկիթին փակած պզտիկ սենեակի մը մէջ։ Թոփչի աղքատիկ շրջակայք մըն է Պաղտատի արեւելեան ծայրամասին մէջ՝ Սուննի եւ Շիա իսլամներով բնակուած:
Ֆեռնան Քոնթանտէն
Անձնական կեանքը
Ֆեռնանտէլ երկու եղբայր ունեցած է. Օկիւստ-Մարսէլ, իրմէ 6 տարի երէց, որու հետ կը գործակցէր յետագային եւ Ֆրանսիս, 11 տարի իրմէ կրտսեր, ինչպէս նաեւ քոյր մը։
Ապու Պաքր Ալ Պաղտատի
Հեռանկար
Իրաքի Իսլամական Բանակի ղեկավար եւ Պաղտատիի հասակակից Ահմատ Ալ Տապաշ, որ կռուած է 2003-ի Իրաքի գրաւման կառավարութեան կողմակից ուժերու դէմ Ալ Պաղտատին նկարագրած են, ինչպէս որ նկարագրած են Թոպչիի բնակիչները, ըսելով. «Ես ու Պաղտատի միասին կ'ուսանէինք Իսլամական համալսարանին մէջ, նոյն դասարանը, բայց իմ բարեկամս եղած չէ: Ան լուռ ու վերապահ էր։ Իր ժամանակը կ'անցընէր մինակ: Անձնապէս կը ճանչնայի բոլոր ղեկավարները. Զարքաուի՝ Ալ Քայիտայի նախկին ղեկավարը եղբօրմէ մը աւելի մօտիկ էր հետս... Բայց Պաղտատին չէի ճանչնար: Ան աննշան էր, աղօթք կ'առաջնորդէր շրջանիս մէջ, բայց մէկը զինք չէր նկատեր»:
2014-ին, ամերիկացի եւ իրաքցի տեղեկութեան վերլուծողներ ըսած են, թէ Պաղտատի ունի Քուրաանի ուսուցման տոքթորական վկայական, որ ստացած է Պաղտատի Սատտամ Համալսարանէն: Ըստ կենսագրութիւններու, որոնք Յուլիս 2013-ին շրջանառած են համացանցի ծայրայեղական ֆորումներու վրայ, ան Իսլամական Գիտութիւններու պսակաւոր արուեստից, մագիստրոսի եւ տոքթորական վկայականները ստացած է Պաղտատի Իսլամական Համալսարանէն:   Այլ տեղեկութեան մը համաձայն, ան մանկավարժութեան տոքթորական վկայական ստացած է Պաղտատի Համալսարանէն:
Ֆեռնան Քոնթանտէն
Անձնական կեանքը
1925-ին՝ 22 տարու կ'ամուսնանայ Էնրիէթ Ֆելիսի Մանսի հետ (1902-1984), որ իր բարեկամ Ժան Մանսի քոյրն էր ։ Ամոլը երեք զաւակ կ'ունենայ. Ժոզէթ, Ժանին եւ Ֆրանք։
Ապու Պաքր Ալ Պաղտատի
Հեռանկար
Ապահովութեան խորհրդատուներու ընկերութիւններէն Սուֆան Կրուփէն Փաթրիք Սքինըր ըսած է. «Անոնք՝ ԱՄՆ-ի եւ Իրաքի կառավարութիւնները ֆիզիքապէս գիտեն այդ մարդուն ով ըլլալը, բայց իր պատմութիւնը առասպել մըն է»: «Ան շատ լաւ պահած է իր անձնական գաղտնիքը եւ բարձրացուցած իր վումբին պատիւը», ըսած է Փաթրիք Ճոնսըն, որ «ՌԱՆՏ առեւտրական ընկերութենէն» է՝ աւելցնելով, որ փոքր տարիքի մարդիկը անով հրապուրուած են: 2015-ին, ան կոչուած է անյայտ շէյխը, որովհետեւ ան անճանաչելի էր՝ նոյնիսկ իր կազմակերպութեան մէջ:
Ֆեռնան Քոնթանտէն
Անձնական կեանքը
Ֆեռնանտէլ կեղծանունին հեղինակը զոքանչն է, որ զինք այդպէս կոչած է Fernand d'elle «իր Ֆեռնան» ըսել է ։ Կարելի է սակայն, որ Ֆեռնանտէլ փրովանսերէնով պզտիկ Ֆեռնան ըսել է։
Ապու Պաքր Ալ Պաղտատի
Իսլամ Կղերական
Կը կարծուի, որ Պաղտատի արդէն իսլամ յեղափոխական մըն էր Սատտամ Հուսէյնի ղեկավարութեան օրերէն: Շատեր ալ կը կարծեն, որ ան մզկիթի մէջ կղերական էր 2003-ին ԱՄՆ-ի կողմէ կատարուած յարձակումի ժամանակ:
Այդ յարձակումէն ետք, Պաղտատի ներդրում ունեցած է Ժամաաթ Ժայշ Ահլ Ըլ-Սուննա Ուալ Ժամաա զինեալ խմբաւիրման հիմնադրութեան գործընթացին մէջ եւ դարձած է կազմակերպութեան «շարիա» կոմիտէի ատենապետը: 2006-ին, Պաղտատի եւ իր խումբը միացած է «Մուժահիտին Շուրա» խորհուրդին, ուր ապ ապդամ եղած է «շարիա» կոմիտէութեան եւ նոյն տարին անոր անուանափոխութենէն ետք՝ որպէս Իրաքի Իսլամական Պետութիւն الدولة الإسلامية في العراق, Պաղտատի «շարիա» կոմիտէուեան ընդհանուր խորհրդականը կը դառնայ եւ անդամ՝ խումբի աւագ խորհրդատուներու ժողովին:
Ֆեռնան Քոնթանտէն
Ծանօթագրութիւններ
Ստորոգութիւն:Ֆրանսացի դերասաններ Ստորոգութիւն:Ֆրանսացի երգիծաբաններ Ստորոգութիւն:Ֆրանսացի երգիչներ Ստորոգութիւն:Ֆրանսացի բեմադրիչներ Ստորոգութիւն:1903 ծնունդներ Ստորոգութիւն:8 Մայիսի ծնածներ Ստորոգութիւն:Մարսիլիա ծնածներ Ստորոգութիւն:1971 մահեր Ստորոգութիւն:26 Փետրուարի մահացածներ Ստորոգութիւն:Փարիզ մահացածներ
Թէյլըր Սուիֆթ
Ասպարէզ
52-րդ «Կրեմմ»ի մրցանակաբաշխութեան ընթացքին ան կ'արժանանայ «Լաւագոյն գեղջկական ոճի երգչուհի», «Լաւագոյն գեղջկական ոճի երգ» մրցանակներուն «White Horse» երգին համար եւ «Տարուան ալպոմ», «Լաւագոյն գեղջկական ոճի ալպոմ» մրցանակներուն «Fearless» ալպոմին համար ։ 54-րդ «Կրեմմի»ի ատեն ան դարձեալ «Լաւագոյն գեղջկական ոճի ալպոմ»ի թեկնածութիւն կ'առաջարկէ, եւ կը շահի «Լաւագոյն գեղջկական ոճի երգ» եւ «Լաւագոյն գեղջկական ոճի տեսահոլովակ» մրցանակները «Mean» երգին համար, եւ կը ստանայ «Լաւագոյն գեղջկական ոճի երգչուհի» մրցանակը ։ Յաջորդ տարին նոյն մրցանակաբաշխութեան ատեն Թէյլըր կ'արժանանայ «Ժապաւէնի լաւագոյն երգ» անուանումին: ։
Անտիքերիա, Ամորղոս
Անտիքերիա, Ամորղոս (յուն․՝ Αντικέρια կամ Άνω Αντικέρι Αμοργού), Էգէական ծովու անբնակ կղզի, Ամորղոս, Քիքլատես, Յունաստան։ Կը գտնուի Ամորղոսին արեւմուքը, Քերոս կղզիին հարաւը։
Թէյլըր Սուիֆթ
Ասպարէզ
Հոկտեմբեր 2010-ին լոյս կը տեսնէ երրորդ աշխատանոցային ալպոմը, որ կը կոչուի «Speak Now» ։ Ալպոմը Billboard 200 ցանկին մէջ կը զբաղեցնէ առաջին հորիզոնականը եւ մէկ շաբթուան ընթացքին կը վաճառուի 1.047.000 օրինակ։
2011-ին եւ 2012-ին Թէյլըր կը սկսի իր համերգային շրջագայութիւնները ամբողջ աշխարհի տարածքին։ Ան կը ներկայացնէ եօթը համերգ Ասիոյ, տասներկու՝ Եւրոպայի, ութսուն՝ Հիւսիսային Ամերիկայի եւ տասներկու Աւստրալիոյ մէջ: ։ Իր շրջագայութիւններուն կը մասնակցի աւելի քան 1,6 միլիոն երկրպագու: Այս շրջագայութիւններուն իբրեւ արդիւնք Թէյլըր կը շահի 123 միլիոն տոլար ։ 2011-ին ինք եւ Կէրի Անտըրուուտ իբրեւ գեղջկական ոճի միակ կատարողներ, կ'ընդգրկուին «Ռոլինկ Սթոն» («Rolling Stone») ամսագիրի «Քուինս աֆ փոփ» («Queens of Pop») ցանկին մէջ։
Անտիքերիա, Ամորղոս
Տարածութիւնն է 1,077քլ²։ Վարչականօրէն կը պատկանի Ամորղոս քաղաքապետութեան։
Թէյլըր Սուիֆթ
Ասպարէզ
Երգչուհիին չորրորդ աշխատանոցային ալպոմը կը կոչուի «Red», կը հրատարակուի 22 Հոկտեմբեր 2012-ին ։ Ամերիկայի մէջ, ալպոմի հարատարակման առաջին շաբթուան ընթացքին, կը ծախուի 1,2 միլիոն օրինակ ։
Անտիքերիա, Ամորղոս
Ծանօթագրութիւններ
Ստորոգութիւն:Ամորղոսի կղզիներ Ստորոգութիւն:Քիքլատեսի կղզիներ Ստորոգութիւն:Կղզիներ այբբենական կարգով Ստորոգութիւն:Կղզիներ Ստորոգութիւն:Կղզիակներ
Ապու Պաքր Ալ Պաղտատի
ԱՄՆ-ի Արգելափակում
2 Փետրուար 2004-ին, Ալ Պաղտատի ձերբակալուած է Իրաքի մէջ ԱՄՆ-ի ուժերուն կողմէ, Ֆալլուժայի մօտ եւ բանտարկուած Ապու Ղարիպ եւ Քամփ Պուքքա կեդրոններուն մէջ Իպրահիմ Աուատ Իպրահիմ Ալ Պատրի անունով, իրբեւ՝ «քաղաքային արքելափակեալ» մինչեւ Դեկտեմբեր 2004, երբ Միացեալ վերաքննութիւնը (Combined Review) եւ Ազատ արձակման յանձնախումբը (Release Board) կ'առաջարկեն անոր ազատ արձակումը:  Եւ ի վերջոյ, նոյն թուականին ան ազատ կ'արձակուի, իբրեւեւ՝ «ցած մակարդակի բանտարկեալ»:
Թէյլըր Սուիֆթ
Անձնական կեանք
2008 -ին Jonas Brothers խումբի անդամ Ճօ Ճոնասի, Սեպտեմբեր 2012-էն Քոնըր Քենըտիի, 2012-էն, One Direction խումբի անդամ Հարրի Սթայլզի հետ յարաբերութիւններ կը մշակէ: 2015-էն սկսեալ, երգչուհին կը սկսի յարաբերութիւն ստեղծել ձայնի հաղորդավար՝ (DJ)/երգիչ Քելվին Հարիսի հետ, սակայն Մայիս 2016-ին անոնք կը բաժնուին ։ Սեպտեմբեր, 2016 թուականէն ի վեր, երգչուհին յարաբերութիւն ստեղծած է Անգլիացի դերասան՝ Ճօ Ալուին ին հետ :
Արտաքին յղումներ
Ստորոգութիւն:1989 ծնունդներ Ստորոգութիւն:13 Դեկտեմբերի ծնածներ Ստորոգութիւն:Ամերիկացի երգչուհիներ Ստորոգութիւն:Փոփ երգչուհիներ Ստորոգութիւն:«Կրեմմի» մրցանակի դափնեկիրներ
Ապու Պաքր Ալ Պաղտատի
ԱՄՆ-ի Արգելափակում
Շարք մը թերթեր եւ պատկերասփիւռի կայաններ նշած են, թէ Ալ Պաղտատի բանտարկուած մնացած է 2005-էն 2009: Այս տեղեկութիւնները, որոնք չեն հաստատուած Ապահովական բաժանմունքին կողմէ ի յայտ եկած է Քամփ Պուքքայի նախկին հրամանատար Քոլոնել Քենեթ Քինկի հետ կատարուած հարցազրոյցի մը ժամանակ:   Ալ Պաղտատի ՏԱՀԵՇ-ի այլ ապագայ ղեկավարներու հետ բանտարկուած է Քամփ Պուքքայի մէջ:
Իրաքի Իսլամական Պետութեան Ղեկավար
իբրեւեւ Իրաքի իսլամական պետութեան ղեկավար, Ալ Պաղտատի պատասխանատու եղած է ահաբեկչական մեծ գործողութիւններու, ինչպէս՝ 28 Օգոստոս 2011-ի Պաղտատի Ումմ Ալ Քուրա մղկիթին մէջ տեղի ունեցած անձնասպանական պայթումը, որ պատճառ դարձած է Սուննի օրինատու Խալիլ Ալ Ֆահտաուիի մահուան: 2011-ի Մարտ եւ Ապրիլ ամիսներուն, Իրաքի իսլամական պետութեան կողմէ Պաղտատի հարաւը տեղի ունեցած է 23 յարձակում, որոնց հրահանգը տուած է Ապու Պաքր Ալ Պաղտատի:
2 Մայիս 2011-ին, Ալ Քայիտա կազմակերպութեան հիմնադիրին եւ անոր ղեկավարին՝ Ուսամա Պին Լատընի մահէն ետք, որ տեղի ունեցաւ Փաքիստանի Ապպութապատ քաղաքին մէջ, Ալ Պաղտատի կատարած է յայտարարութիւն մը, որուն մէջ կը գովաանէր Պին Լատընը եւ կ'ըսէր թէ շատ ահաւոր կերպով պիտի լուծէ անոր վրէժը: 5 Մայիս 2011-ին, Ալ Պաղտատի պատասխանատուութիւնը կը կրէ Պաղտատէն 100 քիլոմեթր հարաւ գտնուուղ Հիլլա քաղաքի մէջ կատարուած յարձակումին, որ պատճառած է 24 ոստիկանի մահ եւ 72 վիրաւոր:
15 Օգոստոս 2011-ին, Իրաքի Իսլամական Պետութեսն անձնասպանական գործողութիւնները Մուսուլի մէջ պատճառեցին 70 զոհ: Կարճ ժամանակ ետք, իբրեւեւ Պին Լատընի մահուան փոխհատուցում, կազմակերպութիւնը խոստացած է Իրաքի տարբեր շրջաններու մէջ տարբեր ձեւերով 100 յարձակում կատարել, ինչպէս՝ ասպատակութեամբ, անձնասպանական գործողութիւններով, ճամբու եզերքի ռումբերով եւ փոքր բանակներով:
22 Դեկտեմբեր 2011-ին, ականուած ինքնաշարժներով եւ պայթուցիկ գործիքներով յարձակումներ կատարուած են Պաղտատի տարբեր թաղամասերուն մէջ՝ պատճառելով նուազագոյն 63 զոհ եւ 180 վիրաւոր: Այս մէկը կատարուեցաւ ԱՄՆ-ի զինուորներու նահանջէն քանի մը օր ետք: 26 Դեկտեմբերին, Իրաքի իսլամական պետութիւնը համացանցի ժիհատական ֆորումներու վրայ հրատարակած է խօսք մը, որ կը հաստատէ կատարուած գործողութիւնները եւ Պաղտատի յարձակման թիրախները ճշդօրէն ուսումնասիրուած էր եւ գործողութիւնները բաժնուած էին թիրախներու ապահովական կեդրոններու, զինուորական պահակներու եւ Ալ Տաժժալ բանակի հաւաքուելու վայրերուն մէջ՝ այս մէկը վերագրելով Մուքթատա Ալ Սատրի Մահտի բանակին:
2 Դեկտեմբեր 2012-ին, իրաքցի պաշտօնեաներ ըսած են, որ անոնք Պաղտատի մէջ ձերբակալած են Ալ Պաղտատին, 2 ամիս անդադար գործողութիւններէ ետք: Անոնք նաեւ ըսած են, թէ անոնք ձեռք բերած են ցուցակ մը, որ կ'ընդգրկէ Ալ Քայիտայի այլ գործակալներուն անունները եւ իրենց գտնուած վայրերը: Բայց, այս մէկը հերքուած է Իրաքի իսլամական պետութեան կողմէ: 7 Դեկտեմբեր 2012-ին, Ալ Ժազիրայի հետ հարցազրոյցի ժամանակ, Իրաքի ներքին գործոց նախարարը ըսած է, թէ բանտարկուողը Ալ Պաղտատի չէր, այլ՝ հատուածի մը հրամանատարը, որ ամբաստանուած է Պաղտատի հիւսիսէն դէպի Թաժի տանող շրջանէն:
Դէպի Սուրիա ընդարձակում եւ Ալ Քայիտայէն բաժանում
Ալ Պաղտատի մնաց Իրաքի իսլամական պետութեան ղեկավարը մինչեւ իր պաշտօնական ընդարձակումը դէպի Սուրիա՝ 2013, երբ, 8 Ապրիլ 2013-ի խօսքի մը մէջ կը յայտարարէ Իրաքի եւ Արեւելքի Իսլամական Պետութեան կազմութիւնը՝ արաբերէն թարգմանուած որպէս Իրաքի եւ Սուրիոյ Իսլամական Պետութիւն կամ ՏԱՀԵՇ:
Կազմակերպութեան կազմութեան ժամանակ, Ալ Պաղտատի ըսած է, թէ Սուրիոյ պատերազմի ժիհատական խումբերէն Ժապհաթ Ալ Նուսրա Սուրիոյ մէջ ընդարձակումն է Իրաքի իսլամական պետութեան եւ ՏԱՀԵՇի իշխանութեան տակ պիտի ըլլայ: Ժապհաթ Ալ Նուսրայի ղեկավար Ապու Մուհամետ Ալ Ժուլանի վիճած է այս հարցին շուրջ: Ուստի, Ալ Քայիտա էմիր Այման Ալ Զաուահիրի կատարեց յայտարարութիւն մը, ըստ որուն ՏԱՀԷՇ պէտք է վերանար եւ Ալ Պաղտատի իր գործունէութիւնը շարունակէ միայն Իրաքի մէջ: Սակայն, Ալ Պաղտատի անտեսեց Ալ Զաուահիրիի իշխանութիւն եւ իր ենթակայ դարձուց Ժապհաթ Ալ Նուսրայի օտար կռուողներուն 80 առ հարիւրը: Յունուար 2014-ին, ՏԱՀԵՇ սուրիական Րաքքա քաղաքէն վտարեց Ժապհաթ Ալ Նուսրան եւ նոյն ամսուան ընթացքին այս երկու կազմակերպութիւններու միջեւ Տէր Զօրի կռիւները պատճառ դարձան հարիւրաւոր կռուողներու մահուան եւ տասը հազարաւոր քաղաքացիներու տեղահանութեան: Փետրուար 2014-ին, Ալ Քայիտա իր յարաբերութիւնները խզեց ՏԱՀԵՇ-ի հետ:
Կարգ մը արեւելեան աղբիւրներու համաձայն, Ալ Պաղտատի եւ ՏԱՀԵՇ գաղտնի նիւթական օժանդակութիւններ ստացած են Սէուտական Արաբիոյ եւ Քաթարի քաղաքացիներէն եւ զինուորագրած է նոր կռուողներ՝ մասնաւորապէս Սէուտական Արաբիայէն:
Խալիֆայութեան Հռչակում
Խալիֆայութեան հռչակումը խստօրէն քննադատուած է Միջին Արեւելքի կառավարութիւններու, այլ ժիհատական խումբերու եւ Սուննի իսլամ աստուածաբաններու եւ պատմագէտներու կողմէ: Քաթարի մէջ գործող պատկերասփիւռի կայանի հաղորդավար եւ աստուածաբան Եուսուֆ Ալ Քարատաուի ըսած է. «Իսլամական պետութեան հռչակումը ոչնչութիւն է շարիա օրէնքին եւ վտանգաւոր հետեւանք ունի Իրաքի սուննիներուն եւ Սուրիոյ պատերազմին»՝ աւելցնելով, որ «խալիֆ» անունը կրնայ աւելնալ ամբողջ իսլամ պետութեան կողմէ եւ ոչ թէ խումբի մը:
իբրեւեւ խալիֆ, Ալ Պաղտատի պէտք է հետեւի Սուննայի կանոններուն, որոնք դրուած եւ արձանագրուած են «սահիհ հատիթ»-ի մէջ։ Ըստ մշակոյթին, եթէ խալիֆ մը որեւէ ժամանակ այս օրէնքներուն չհետեւի, ապա ան պէտք է հրաժարի իր պաշտօնէն եւ հասարակութիւնը խալիֆայութենէն կ'ընտրէ նոր խալիֆ մը, որ ամէնէն հաւատացեալ եւ հոգեւորական անձը կ'ըլլայ: Ալ Պաղտատիի խալիֆի կարգավիճակը բաղդատուած է հարցականի տակ առնուած այլ խալիֆայութիւններու հետ՝ իր խալիֆայութեան ժխտումի պատճառով:
8 Յուլիս 2014-ին, ՏԱՀԵՇ համացանցի վրայ հրատարակեց Տապիք պարբերաթերթը: Կ'երեւի, թէ այս վերնագիրը ընտրուած է Մալահիմի կամ Վերջին ժամանակներուն իսլամական տարբերակին հետ յետնաբանական կապերուն պատճառով:
Հոկտեմբեր 2014-ին, ըստ տեղեկագրութեան մը, վիրաւորուելէ ետք Ալ Պաղտատի ձգած է ՏԱՀԵՇ-ի մայրաքաղաք Ռաքքան՝ Հակառակորդ ուժերու անդադար ռմբակոծումներուն պատճառով եւ հաստատուած է Իրաքի Մոսուլ քաղաքին մէջ, որ այդ ժամանակ ՏԱՀԵՇ-ի ենթակայ մեծագոյն քաղաքն էր:
5 Նոյեմբեր 2014-ին, Ալ Պաղտատի Ալ Քայիտայի էմիր Այման Ալ Զաուահիրիի ուղարկած է նամակ մը, որուն մէջ կ'առաջարկէ անոր հնազանդութիւն խալիֆայութեան՝ ՏԱՀԵՇ-ի մէջ պաշտօնի մը համար: Այս լուրը հաղորդուած է Թալիպանի տեղեկատուութեան բարձրաստիճան պաշտօնեաներէն մէկը: Ալ Զաուահիրի պատասխան չէ տուած եւ իր երախտագիտութիւնը յայտնած է Մուլլահ Օմարի:
20 Յունուար 2015-ին, Սուրիական մարդկային իրաւունքներու դիտարանը տեղեկացուց, որ Ալ Պաղտատի օդային հարուածէ մը վիրաւորուած է Ալ Քայիմի մէջ, որ ՏԱՀԵՇ-ի տիրապետութեան տակ գտնուող իրաքեան սահմանի վրայ կը գտնուէր: Այս պատճառով, ան կը քաշուի Սուրիա:
8 Փետրուար 2015-ին, երբ Յորդանան արձակած է 56 օդային սարքեր, որոնք 5-էն 7 Փետրուար երկարող ժամանակաշրջանին պատճառած 7.000 զինեալներու մահ, ըսուած է, թէ Ապու Պաքր Ալ Պաղտատի Պաղտատէն Մուսուլ փախած է՝ վախնալով իր կեանքէն: Սակայն, երբ Փաշմերկայի աղբիւր մը ԱՄՆ-ի յարձակողներուն յայտած է, թէ Ալ Պաղտատի Մուսուլի մէջ է, ԱՄՆ-ի յարձակողները 2 ժամ անդադար ռմբակոծած է այն վայրերը, ուր ՏԱՀԵՇ-ի ղեկավարներ կը գտնուին:
14 Օգոստոս 2015-ին, հաղորդուած է թէ Ալ Պաղտատի ամերիկացի պատանդ Քայլա Միուլըրը յայտարարած է իր «կինը» եւ՝ անդադար զայն բռնաբարած: ՏԱՀԵՇ-ի ընկերային էջերէն մէկէն ի յայտ եկաւ թէ Միուլըր սպաննուած է Փետրուար 2015-ին՝ ՏԱՀԵՇ-ի հակառակորդ խումբերէն մէկուն արձակած օդային հարուածէ մը. սակայն, այլ աղբիւրները կը հաղորդեն, թէ Միուլըր ՏԱՀԵՇ-ի կողմէ սպաննուած է:
Աղանդաւորութիւն եւ Աստուածապետութիւն
Կ'ըսուի, թէ Ալ Պաղտատի իր անունը առած է իսլամական առաջին խալիֆէն՝ Ապու Պաքրէն, որ առաջնորդած է «Ճիշդ ուղեւորները» կամ արաբերէնով՝ «Ռաշիտուն»-ը: Ըստ Սուննի իսլամական մշակոյթին, Ապու Պաքր կը փոխարինէր Մուհամետ Մարգարէն, երբ ան անհանգստանար: Պատմագէտներ «Ռաշիտուն» կը կոչեն նաեւ Սիֆֆինի Պատերազմի ժամանակ Սուննի եւ Շիա իսլամականներու առաջին բախումին: բազմաթիւ հրատարակիչներ կապ մը գտած են այդ հին դէպքերուն եւ այսօրուան ԱլՊաղտատիի սալաֆիութեան եւ խալիֆայութեան: aims under al-Baghdadi's rule.
ՏԱՀԵՇ-ի կայուն իշխանութեան, աստուածապետութեամբ զբաղող կղերականներու թիւի աճման եւ խումբին Քուրաանի մէջ գրուածի կառավարման օրինաձեւին պատճառով՝ կարգ մը վերլուծաբաններ Ալ Պաղտատին յայտարարած են աստուածապետ, իսկ ՏԱՀԵՇ-ը՝ Աստուածապետութիւն: Դարաւոր կեդրոններու աղեհանութիւնը, խիստ «շարիա» օրէնքներու հաստատումը եւ խումբին իշխանութեան տակ գտնուող շրջաններու խալիֆայութեան եւ Սուննիացութիւնը կը հաստատեն ապակրօնականութեան բացակայութիւնը: Յուլիս 2015-ին՝ ջարդերու եւ մահապատիժներու տեսերիզներու տարածումը արգիլելէ ետք, լրագրող մը Ալ Պաղտատի նկարագրած է լաւ եւ բարի կողմ ցոյց տուող:
Հանրութեան ներկայացուած առաջին արձանագրութիւնը՝ 4 Յուլիս 2014-ին
5 Յուլիս 2014-ին, Ռամատանի ուրբաթօրեայ աղօթքի մը ժամանակ կատարուած տեսերիզ մը ՝ «ՏԱՀԵՇ-ի ղեկավար Ապու Պաքր Ալ Պաղտատի առաջին անգամ հանրութեան կը ներկայանայ» վերնագիրով տեղադրուած է Եութիուպի վրայ. անոր տեւողութիւնն էր 22 վայրկեան եւ 3 երկվայրկեան: Տեսերիզին մէջ Ամիր Ապու Պաքր Ալ Պաղտատի ամպիոնի մը վրայ կեցած արաբերէնով կը խօսի՝ առանց անգլերէն թարգմանութեամբ: 31 Յունուար 2017-ին, արդէն անիկա դիտուած էր 48.000 անգամ, իսկ 27 Մայիս 2017-ին՝ 52.106 անգամ:
Տեսերիզին մէջ Ամիր Ալ Պաղտատի Իրաքի հիւսիսը գտնուող Մուսուլ քաղաքի Ալ Նուրի մզկիթին մէջ ճառ կու տար: Իրաքի կառավարութեան ներկայացուցիչ մը հերքած է տեսերիզի մէջ գտնուող անձը Ալ Պաղտատին ըլլալը՝ զայն «թխոց» կոչելով: Սակայն, «Պի.Պի.Սի.» եւ «Ասոշիէյթըտ փրես»՝ Իրաքի պաշտօնեաներու խօսքերուն ընդմէջէն ըսած են, թէ տեսերիզի մէջի անձը Ալ Պաղտատին է: Տեսերիզին մէջ Ալ Պաղտատի ինքզինք իսլամներու պետը կը հռչակէ եւ ամբողջ աշխարհի իսլամները կը հրաւիրէ իրեն զօրավիգ ըլլալու:
14 Մայիս 2015
14 Մայիս 2015-ին, ՏԱՀԵՇ տեղադրած է ձայնային նամակ մը, որ ըստ իրենց Ալ Պաղտատիի կողմէ է: Արձանագրութեան մէջ Ալ Պաղտատի կը ստիպէ իսլամներուն, որ գաղթեն դէպի Իսլամական պետութիւն եւ Իրաքի ու Սուրիոյ կռիւին միանան: Ան նաեւ դատապարտած է Եմէնի մէջ սէուտցիներու պատատումը եւ ըսած է, թէ այս խնդիրը պիտի մղէ սէուտական թագաւորական ընտանիքին անկման: Ան նաեւ յայտնած է, թէ Իսլամութիւնը երբեք խաղաղութեան կրօնք չէ, այլ ատիկա «կռիւի կրօնք է»: Պաշտօնական գնարկում մը կատարուած է, որ այս խօսքը փաստած է, որ Ալ Պաղտատի մնացած է իշխանութեան գլուխը կամ ազդեցութիւն բանեցնել ՏԱՀԵՇ-ի վրայ: Assessment was made that this statement proved that al-Baghdadi remained in control or influencing ISIL.
2 Նոյեմբեր 2016
Այս թուականին հրապարակուած է ձայնային արձանագրութիւն մը, որուն մէջ կ'ըսուի, թէ ՏԱՀԵՇ պէտք ունի Մուսուլի մէջ իր ուժերը պահպանելու եւ թէ Իսլամական պետութեան ուժերը պէտք է կռուին շիաներուն եւ ալաուիներուն դէմ, որպէսզի Սէուտական Արաբիոյ եւ Թուրքիոյ դէպ կռուելու եւ, որպէսզի անհատներ նահատակուին Լիպիոյ մէջ։ Հաղորդագրութիւնը կը պարունակէ պարսիկ Սալմանէն խօսք մը, որ կ'ըսէ, թէ ցերեկ մը եւ գիշեր մը իսլամութեան համար կռուիլը աւելի պատուաւոր է քան մէկ ամիս պահեցողութիւն կատարելը:"
28 Սեպտեմբեր 2017
Այս թուականին, ՏԱՀԵՇ զինեալ խմբաւորումը իր Ալ Ֆուրքան լրատու աղբիւրի կայքին վրայ հրատարակած է 46 վայրկեան տեւողութեամբ ձայներիզ մը, որուն մէջ կը խօսի Ապու Պաքր Ալ Պաղտատի: Ձայնագրութեան թուականը յայտնի չէ, բայց Ալ Պաղտատի անդրադարձած է Հիւսիսային Քորէայի սպառնացումը ԱՄՆ-ի եւ Ճափոնի:
Ձայներիզին մէջ, ան նաեւ անդրադարձած է մօտաւորապէս մէկ տարի տեւած Մուսուլի կռիւներուն, ուրկէ անոնք դուրս դրուեցան 10 ամիս կռուելէ ետք: Ան իր խօսքին մէջ նշած է Համայի մէջ տեղի ունեցած կռիւներուն, որոնց ընթացքին նոյնպէս՝ խմբաւորումը Իրանի կողմնակից կռուղներէն դուրս դրուած է քաղաքէն:
29 Ապրիլ 2019
29 Ապրիլ 2019-ին, ՏԱՀԵՇ-ի հաղորդակցութեան ցանցին կողմէ հրապարակուած 18 վայրկեան տեւողութիւն ունեցող տեսերիզին մէջ կ'երեւի Ապու Պաքր Ալ Պաղտատին: Այսպիսով հինգ տարի ետք, ան դարձեալ կ'երեւի հանրութեան: Տեսերիզին մէջ Պաղտատի կ'երեւի զէնքով մը ու կը խօսի օրուան իրավիճակին մասին, ինչպէս՝ Պաղուզ Ֆաուքանիի մէջ Իսլամական Պետութեան պարտութեան, Սրի Լանքայի ռմբակոծումներուն եւ Սուտանի ու Ալճերիոյ նախագահներուն գահընկեց ըլլալուն մասին: Կարելի է ըսել, որ տեսերիզը նկարահանուած է անոր հրապարակումէն մօտաւորապէս շաբաթ մը առաջ:
Ժառանգութիւն
Օգոստոս 2019-ին Պաղտատի կը յայտարարէ, թէ իրաքցի զինեալ Ապտուլլահ Քարտաշ պիտի ըլլայ իր ժառանգորդը:
Իբրեւ Համաշխարհային Ահաբեկիչ Արձանագրուած
ԱՄՆ-ի պետութեան բաժանմունքին կողմէ Ապու Պաքր Ալ Պաղտատի արձանագրուած է իբրեւեւ մասնաւոր անուանի համաշխարհային ահաբեկիչ: Այս անուանումը անցած է 11 Սեպտեմբեր 2001-ի դէպքերէն ետք՝ Ճորճ Պուշի կողմէ՝ իբրեւեւ ԱՄՆ-ի հարստութիւններու բաժանմունքի Արտաքին պահանջքներու հսկողութեան գրասենեակի թիւ 13224 հրաման 23 Սեպտեմբեր 2001-ին, եւ այս մէկը սկսած է ի գործ դրուիլ 24 Սեպտեմբեր 2001-ի արեւելեան ժամով կէս գիշերի ժամը 12:01-ին: ԱՄՆ-ի արդարութեան համար գնահատագիրի բաժանմունքը նշած է, թէ Ապու Պաքր Ալ Պաղտատի ՏԱՀԵՇ ահաբեկչական կազմակերպութեան գերագոյն ղեկավարն է եւ պարփակուած է Իրաքի մէջ զանազան յարձակումներու՝ 2011-էն ի վեր՝ իբրեւեւ ՏԱՀԵՇ-ի ղեկավար, պատճառ դարձած է Միջին Արեւելքի մէջ հազարաւոր քաղաքացիներու մահուան, ինչպէս նաեւ Ճափոնէն, Միացեալ Թագաւորութենէն եւ ԱՄՆ-էն առեւանգուածներու սպաննութեան:
Կարծուած Վայր
Ալ Պաղտատի մեծագոյն թիրախն է ՏԱՀԵՇ-ի դէմ պատերազմին: ԱՄՆ-ի գաղտնի սպասարկութիւնը կը կարծէ, թէ ան Ռաքքայի մէջ կը գտնուի, եւ շատ մէջտեղ չ'ելլեր ու կը մնայ քաղաքացիներուն մէջ պահուըտած: Կը կարծուի, որ ՏԱՀԵՇ տեղակայուած է Ռաքքայի կարգ մը շէնքերու մէջ, բայց քաղաքացիներուն գլխաւոր դերոններուն մօտ գտնուիլը թոյլ չտար այս տեղերը թիրախ դարձնելու: Փետրուար 2016-ին, շրջանառած են նկարներ, որ հաւանաբար ան ներկայացած ժողովուրդին Ֆաժուլլահ մղկիթին մէջ:
7 Փետրուար 2017-ին հաղորդուած է, որ Հայտեր Ալ Ապատի ըսած է, թէ գիտէ Ալ Պաղտատիի գտնուած վայրը: Միացեալ Ձեռնարկի ուժէն Քոլոնել Ճոն Տորիըն ըսաղ է, թէ Ալ Պաղտատի կրնայ անձնասպանական գօտիով քնացած ըլլայ, որպէսզի հարկ եղած ժամանակ գործածէ զայն, մանաւանդ երբ ինքզինք ձերբակալուած գտնէ:
Պաղտատիի Մահուան, Վիրաւորանքին Եւ Բանտարկութեան Մասին Հաղորդագրութիւններ
Ընկերային ցանցերու համաձայն, 18 Մարտ 2015-ին սուրիական սահմանի Նինուէ մարզի Ալ Պաաժ շրջանին մէջ հակառակորդի օդային սարքէ մը վիրաւորուած է Ապու Պաքր Ալ Պաղտատի: Ան շատ ահաւոր վիրաւորուած պէտք էր ըլլար, որովհետեւ ՏԱՀԵՇ-ի ղեկավարները ժողով մը գումարած են՝ որոշելու համար իր յաջորդը: Ըստ տեղեկութիւններու, 22 Ապրիլին Ալ Պաղտատիի վիճակը տակաւին չէր բարելաւուած ՏԱՀԵՇ-ը ղեկավարելու համար: ԱՄՆ-ի պաշտպանութեան բաժանմունքը ըսած է, որ Ալ Պաղտատի օդային հարուածներու թիրախ չէ եւ պատճառ չունինք հաւատալու, որ ատիկա Պաղտատին էր:" 22 Ապրիլ 2015-ին, իրաքեան կառավարութեան աղբիւրներ տեղեկացուցած են, որ Ապու Ալա Ալ Աֆրի՝ նախկին բնագիտութեան ուսուցիչ մը, որ ինքզինք Ալ Պաղտատիի տեղակալը հռչակած է, ստանձնած է ղեկավարութեան պաշտօնը՝ մինչեւ Սլ Պաղտատիի վիճակի բարելաւումը:
Ապրիլ 2015-ին, «Տը կարտիըն» հաղորդած է, որ Ալ Պաղտատի կը դարմանուի՝ Մուսուլի մէջ 18 Մարտ 2015-ին օդային սարքէ մը ծանրօրէն վիրաւորուած ըլլալուն պատճառով: Նաեւ հաղորդուած է, որ ողնահարի գործողութիւն մը զինք դարձուցած անդամալոյծ եւ ան պիտի չկարենայ ամբողջականօրէն ղեկավարել կազմակերպութիւնը: 13 Մայիսին, ՏԱՀԵՇ-ի զինեալներ սպառնացած են, թէ պիտի լուծեն Ալ Պաղտատիի վրէժը, որ իրաքեան պաշտպանութեան նախարարութիւնը կը կարծէ, որ կատարուած է Եւրոպայի մէջ՝ յարձակումներով:
9 Յունիս 2016-ին, Իրաքի պետական պատկերասփիւռի կայանը հաղորդած է, որ Ալ Պաղտատի հիւսիսային Իրաքի մէջ ամերիկեան օդային սարքէ մը վիրաւորուած է: Հակառակորդ հաղորդողները ըսած են, թէ չեն կրնար լուրը հաստատել:
14 Յունիս 2016-ին, Միջին Արեւելեան ցանցեր յայտնած են, թէ 12 Յունիսին Ալ Պաղտատի ամերիկեան օդային սարքով սպաննուած է: Հակառակորդ կողմի հաղորդավարները ըսած են, որ չեն կրնար լուրը հաստատել: Սակայն «Տը ինտիփենտընթ» ետքը յայտնած է, որ տարածուած են նկարներ, որոնք կը կարծուին, թէ ՏԱՀԵՇ-ի են, եւ այս մէկուն պատճառով Ալ Պաղտատիի սպաննութեան լուրը մէջտեղ ելած է:
3 Հոկտեմբեր 2016-ին, շարք մը լրատու աղբիւրներ յայտնած են, որ Ալ Պաղտատի եւ 3 այլ ՏԱՀԵՇ-ի ղեկավարներ ահաբեկիչի մը կողմէ թունաւորուած են, բայց տակաւին ողջ են:
Էսայեան Վարժարան
Էսայեան Վարժարան, Պոլսոյ մէջ հայկական նախակրթարան եւ երկրորդական վարժարան։
Ապու Պաքր Ալ Պաղտատի
Պաղտատիի Մահուան, Վիրաւորանքին Եւ Բանտարկութեան Մասին Հաղորդագրութիւններ
18 Ապրիլ 2017-ին, կարգ մը լրատու աղբիւրներ յայտնած են, թէ Ալ Պաղտատի ձերբակալուած է Սուրիոյ մէջ։ Ըստ Եւրոպական Ապահովական եւ Տեղեկատուական բաժանմունքին, կարգ մը ցանցեր յայտնած են, թէ Ալ Պաղտատի ձերբակալուած է սուրիական եւ ռուսական միացեալ ուժերու կողմէ:  Սակայն, Ռուսաստանի արտաքին գործոց նախարարը Ռուտոյի ըսաւ, որ իրենք տեղեակ չէին լուրէն եւ բանտարկութենէն:
11 Յունիս 2017-ին, Սուրիոյ պետական պատկերասփիւռի կայանը յայտնած է, թէ Ալ Պաղտատի ԱՄՆ-ի կողմէ արձակուած հրետանիի հարուածով մը սպաննուած է:
Էսայեան Վարժարան
Պատմականը
Երբ Ս. Երրորդութիւն եկեղեցւոյ կից Նարեկեան վարժարան ը անբաւարար մնաց հանրային կրթական պահանջին դիմաց, Յովհաննէս եւ Մկրտիչ Էսայեան եղբայրներ՝ 1895-ին Ս. Յարութիւն Եկեղեցւոյ մօտ հողամաս մը գնելով, թէ՛ իրենց անունով հիմնեցին վարժարանը եւ թէ՛ նորոգեցին Ս. Յարութիւն եկեղեցին։
Ապու Պաքր Ալ Պաղտատի
Պաղտատիի Մահուան, Վիրաւորանքին Եւ Բանտարկութեան Մասին Հաղորդագրութիւններ
16 Յունիս 2017-ին, ռուսական աղբիւրներ հաղորդած են, որ Ալ Պաղտատի ՏԱՀԵՇ-ի այլ 30 ղեկավարներու եւ 300 կռուողներու հետ կրնայ սպաննուած ըլլալ ռուսական օդային հարուածէ մը՝ 28 Մայիսին, Ռաքքայի մէջ: Ռուսական այս տեղեկութիւնը «Ռաքքան Լուռ Կը Ջարդուի»-ի եւ «ՍՈՀՐ»-ի յայտնածներու չէ համապատասխանած. անոնք տեղեկացուցած են, որ գտած են 17-18 զոհուած քաղաքացիներ եւ թերեւս 10 ՏԱՀԵՇ-ի անդամներ օդային հարուածէ սպաննուած՝ 28 Մայիսին, Ռաքքայի հարաւը: ԱՄՆ կասկած կը յայտնէ՝ պատճառաբանելով անկախ փաստերու պակասը: The United States cast doubt on the claim, noting a lack of independent evidence.
Էսայեան Վարժարան
Պատմականը
1908-ին, վարժարանին աղջկան լիսէի արտօնութիւն տրուած է։ 1912-ին բարեսէր ազգայինի մը նուիրատուութեամբ ընդարձակուող շէնքը 1913-ին երկսեռ դասաւանդութեան սկսած է, սակայն Ա. Աշխարհամարտին, շէնքը բոյժքոյրերու եւ զինուորներու կը յատկացուի ։
Ապու Պաքր Ալ Պաղտատի
Պաղտատիի Մահուան, Վիրաւորանքին Եւ Բանտարկութեան Մասին Հաղորդագրութիւններ
23 Յունիս 2017-ին, ռուս քաղաքագէտ Վիքթոր Օզերով յայտնած է, թէ Ալ Պաղտատի մահուան լուրը մօտաւորապէս 100 տոկոս ճիշդ է: Ապա, Իրան հաստատած է ռուսական լուրը՝ աւելցնելով, որ Ալ Պաղտատի սպաննուած օդային հարուածէ մը:
Էսայեան Վարժարան
Պատմականը
1921-ին Թուրքիոյ մէջ առաջին տարրալուծարանը այստեղ հիմնուած է։
Ապու Պաքր Ալ Պաղտատի
Պաղտատիի Մահուան, Վիրաւորանքին Եւ Բանտարկութեան Մասին Հաղորդագրութիւններ
29 Յունիս 2017-ին, Իսլամական Հանրապետութեան լրատու գործակալութիւնը եւ Իրանի կառավարութեան պաշտօնական ցանցը հրատարակեցին յօդուա մը՝ վկայելով իրանեան ղեկավար Այաթոլլահ Ալի Խամէնէն Քուտս ուժին հետ՝ նշելով, որ Ալ Պաղտատի շատ հաւանաբար մահացած է: Իսլամական Հանրապետութեան լրատու գործակալութիւնը այս վկայակոչումը կը վերցնէ այս յօդուածի նորացուած ձեւին մէջ:
Էսայեան Վարժարան
Պատմականը
1918-1922 տարիներուն դպրոցին մէկ մասը իբրեւ որբանոց կը գործածուի ու 1923-ին կը վերսկսի դասաւանդութեան։
Ապու Պաքր Ալ Պաղտատի
Ասմա Ֆաուզի Մուհամետ Ալ Տուլայմի եւ Իսրաա Ռաժապ Մահալ Ա Քայսի
Ռոյթըրզ՝ վկայակոչելով Իրաքի մէջ ցեղախմբային աղբիւրներ, յայտնած է, որ Պաղտատի ունի երեք կին՝ 2 իրաքցի 1 սուիրացի: Իրաքի ներքին գործոց նախարարը յայտնած է, թէ Ալ Պաղտատի ունի երկու կին՝ Ասմա Ֆաուզի Մուհամետ Ալ Տուլայմի եւ Իսրաա Ռաժապ Մահալ Ա Քայսի: Սակայն, 2016-ին, Ֆոքս Նիուզ հաղորդած է՝ հիմնուելով տեղական աղբիւներէ, թէ Սաժա Ալ Տուլայմի Ալ Պաղտատիի ամէնէն զօրաւոր կինն է:
Էսայեան Վարժարան
Պատմականը
Վարժարանը ներկայիս մանկապարտէզի, նախակրթութեան, միջնակարգի եւ քառամեայ լիսէի բաժիններով ուսում կը ջամբէ երկսեռ աշակերտներու ։
Ապու Պաքր Ալ Պաղտատի
Տիէն Քրուկեր
Ապրիլ 2015-ին, կարգ մը ցանցեր յայտնած են, թէ 31 Մարտին Ալ Պաղտատի ամուսնացած է գերմանացի պատանուհիի մը հետ: 28 Փետրուար 2016-ին, իրաքեան լրատու աղբիւրներ յայտնած է, թէ ինք 2 այլ կիներու հետ ձգած է ՏԱՀԵՇ-ը եւ գացած է Իրաք: Իր անունը Տիէն Քրուկեր էր:
Իսրայէլի Ազգային լուրերու հաղորդագրութիւն մը յայտնած է, թէ Տիէն Քրուկըր ամուսնացած է Հոկտեմբեր 2015-ին, Նինուէ նահանգին մէջ:
Սուժիտա Ալ Տուլայմի
Ըստ բազմաթիւ աղբիւրներու, Սուժիտա Ալ Տուլայմի՝ կամ Սաժա, ըստ այլ աղբիւրներու, Ալ Պաղտատիի կինն է կամ էր։ Հաղորդուած է, որ զոյգը զիրար համացանցի վրայ ծանօթացած եւ սիրահարուած է: 2013-ի վերջաւորութեան կամ 2014-ի սկիզբը, Տուժիտա Ալ Տուլայմի Սուրիոյ մէջ ձերբակալուած է եւ ազատ արձակուած է Մարտ 2014-ին, իբրեւեւ փոխանակում 13 մայրապետներու, որոնք Ալ Քայիտայի կապուած զինեալներու մօտ կը գտնուէին: Նոյն ամսուան ընթացքին, ազատ արձակուեցան իր երկու որդիները եւ կրսեր եղբայրը: Իրաքի ներքին գործոց նախարարը յայտնած է, որ Սաժա Ալ Տուլայմի անունով կին չկայ:
Ալ Տուլայմիի ընտանիքը կը հաւատայ ՏԱՀԵՇ-ի գաղափարախօսութեան: Հայրը՝ Իպրահիմ Տուլայմի, որ սպաննուած է Սեպտեմբեր 2013-ին, Տէր Աթիէի մէջ սուրիական բանակին դէմ գործողութեան ժամանակ, ՏԱՀԵՇ-ի էմիրն էր Սուրիոյ մէջ։ Քոյրը՝ Տուաա պատասխանատու էր անձնասպանական գործողութեան, որ թիրախ դարձուցած էր Էրպիլի մէջ քրտական հաւաքոյթ մը: Իրաքի ներքին գործոց նախարարը ըսած է, թէ իր եղբայրը Իրաքի մէջ մահապատիժի ենթարկուած է՝ հարաւային Իրաքի մէջ շարք մը տեղեր ռմբակոծելու պատճառով: Սակայն, Իրաքի կառավարութիւնը յայտնած է, թէ Ալ Տուլայմի Ալ Քայիտայի կապուած Սուրիոյ մէջ Ժապհաթ Ալ Նուսրայի անդամի մը աղջիկն է: